[{"text_idx": "#000000", "text": "Toyota esitles uhkusega uut Land Cruiserit, mis kannab edasi ko\u0303iki neid va\u0308a\u0308rtusi, mis rohkem kui 70 aasta jooksul on Land Cruiseri nime muutnud tugevuse ja vastupidavuse su\u0308mboliks. Land Cruiseri legendaarne DNA on kombineeritud uute tehnoloogiatega, et pakkuda paremat suutlikkust nii maastikul kui igapa\u0308evases kasutuses."}, {"text_idx": "#000001", "text": "Euroopa kliendid saavad uut Land Cruiserit tellima hakata oktoobris, esimesed autod jo\u0303uavad ostjateni orienteeruvalt suvel 2024."}, {"text_idx": "#000002", "text": "Land Cruiser su\u0308ndis 1. augustil 1951 ja kandis esialgu nime Toyota BJ. Veidi hiljem to\u0303estas see oma suutlikkust, ronides esimese so\u0303idukina edukalt Fuji ma\u0308e kuuendasse laagrisse 2390 meetri ko\u0303rgusel."}, {"text_idx": "#000003", "text": "Sellest ajast alates on Toyota ja Land Cruiseri missioon olnud pakkuda autot, mis viib reisijad sihtkohta mugavalt ja turvaliselt \u2013 seda ka ko\u0303ige karmimates tingimustes."}, {"text_idx": "#000004", "text": "Euroopasse saabub esimesena erimudel First Edition, mida saab tellida alates ka\u0308esoleva aasta oktoobrist."}, {"text_idx": "#000005", "text": "Piiratud tootmismahuga erimudelit tehakse Euroopa turule umbes 3000 ning see ro\u0303hutab eriliste kujunduselementidega Land Cruiseri pa\u0308randit ja to\u0303elist maastikuvallutaja olemust. Detailide hulka kuuluvad klassikalised u\u0308mmargused esituled ja kaks erilist kahetoonilist va\u0308rvilahendust: Sand pruun ja Smoky Blue sinine."}, {"text_idx": "#000006", "text": "Auto disainis on u\u0308hendatud pa\u0308rand ja moodsad trendid, et luua ajatu va\u0308limus, mis va\u0308ljendab Land Cruiseri suutlikkust tulla toime rasketes tingimustes. Parimatele to\u0308o\u0308riistadele omaselt ro\u0303hutab ka Land Cruiseri disain funktsionaalsuses peituvat ilu."}, {"text_idx": "#000007", "text": "Karm va\u0308limus va\u0308ljendab \u201etagasi juurte juurde\u201c suhtumist, kuid on samas va\u0308ga praktiline. Maastikusuutlikkusele aitavad kaasa lu\u0308hemad u\u0308lendid, kitsam kere allosa ja kahjustumise korral lihtsalt vahetatavaks loodud komponendid."}, {"text_idx": "#000008", "text": "Ta\u0308iesti uus Land Cruiser on 4920 mm pikk, 1980 mm lai ja 1870 mm ko\u0303rge, misto\u0303ttu on see eelmisest 95 mm pikem, 95 mm laiem ja 20 mm ko\u0303rgem. Telgede vahe on aga 2850 mm, mis on 60 mm suurem, kui tema eelka\u0308ijal."}, {"text_idx": "#000009", "text": "So\u0303itjateruum on pa\u0308ris maasturile omaselt funktsionaalne, istekohti on vastavalt soovile viis vo\u0303i seitse. Na\u0308idikupaneel on lihtsalt loetav ja nupud ning lu\u0308litid loodud ho\u0303lpsalt kasutatavaks ka rasket maastikku u\u0308letades."}, {"text_idx": "#000010", "text": "Olulisele kohale on seatud juhi na\u0308htavus \u2013 sellele aitavad kaasa ko\u0303rgemad ku\u0308ljeaknad, madalam kapoti ja tuuleklaasi vaheline plastrest ja horisontaalne na\u0308idikupaneel."}, {"text_idx": "#000011", "text": "Uus Land Cruiser sa\u0308ilitab klassikalise ja robustse redelraami ning ka\u0308ib suurema Land Cruiser 300 (pole La\u0308a\u0308ne-Euroopas saadaval) ja\u0308lgedes, vo\u0303ttes u\u0308le uue GA-F platvormi, mis tagab veelgi parema maastikusuutlikkuse."}, {"text_idx": "#000012", "text": "Uus raam on 50% suurema ja\u0308ikusega, kere ja raami ja\u0308ikus on kombineeritult kasvanud 30%. See ta\u0308hendab nii paremat juhitavust kui suuremat mugavust. Vedrustuse uuendamisel on keskendutud rattaka\u0308igu suurendamisele, mis on maastikuso\u0303idul u\u0308ks olulisemaid omadusi."}, {"text_idx": "#000013", "text": "Esmakordselt saab Land Cruiser elektroonilise roolivo\u0303imendi. See leevendab maastikul so\u0303ites to\u0303ukeid roolile ning vo\u0303imaldab sujuvamat ja lihtsamat mano\u0308o\u0308verdamist ko\u0303igil kiirustel. Elektroonilise roolivo\u0303imendi kasutuselevo\u0303tt ta\u0308hendab, et uue Land Cruiseri Toyota Safety Sense juhiabisu\u0308steemide sekka lisandub ka so\u0303iduraja hoidmise abisu\u0308steem."}, {"text_idx": "#000014", "text": "Uut Land Cruiserit tutvustatakse 2,8-liitrise diiselmootoriga, mis on seadistatud suurepa\u0308rasesse jo\u0303udluse ja sa\u0308a\u0308stlikkuse tasakaalu. 204 DIN hj / 150 kW / 500 Nm mootori vo\u0303imsus rakendub la\u0308bi uue kaheksaka\u0308igulise Direct Shift automaatkasti, mis vo\u0303imaldab vedada kuni 3500 kg haagist. 2025. aasta alguses jo\u0303uab mu\u0308u\u0308gile ka efektiivse diiselmootori ja 48V tehnoloogiaga kerghu\u0308briid."}]